जालंधर: पंजाब केसरी समूह द्वारा आज आयोजित 115वें शहीद परिवार फंड समारोह में पंजाब पुलिस के महानिदेशक सुरेश अरोड़ा ने कहा है कि विदेशों में बैठे चंद लोग ही सोशल मीडिया की मार्फत अफवाहें फैलान में संलग्न हैं परन्तु इन तत्वों को पंजाब के लोगों की सहानुभूति हासिल नहीं है। उन्होंने कहा कि पंजाब पुलिस लोगों को यह भरोसा दिलाती है कि राज्य में अमन व शांति को भंग नहीं होने दिया जाएगा तथा जब तक लोगों का सहयोग पुलिस को मिलता रहेगा विदेशों में बैठी शक्तियां अपने इरादों में कामयाब नहीं हो सकेंगी।